Datasets:

khaled123

/

tuniset

like 0

- يا قيس من هو الضب ؟؟ - الي ڨدهولك و هرب منقول 😉

سعيدة جداا بحكومة الرئيس و أشب حاجة فيها أنو تحددت المسوليات و ولى عندك vis à vis واحد قبل كيف تجي تتكلم الي هذا يقولك موش نحنا لخرين ... أمالنا كبيرة .. انتظاراتنا أكبر .. لا خيار الا النجاح .. بالطبيعة لن نتطبل و لن نزكر ..و سنكون بالمرصاد باش نحققو الحلمة و أول الملاحظات حكومة بلاش économiste في الوضع الراهن راهي كارثة على كل .. باش ترضيونا من اللول .. سيبولنا زيت الحاكم خلي نخلطو على قلية frite و مبروك علينا الحكومة 😉

ايا براو انتوما داويييو 🤣🤣🤣🤣

قمت الصباح شبيت ديراكت في بروفيل بن عرفة .. قلت لحظة غش و الشيطان حضر و تو نلقاه فاق على وضعو و تفكر خير الجماعة معاه و رجع عليه أصلو .. و تو يفسخ .. شيىء #ڨطعو_من_الباسبور_يحدفك_بالحجر 😂😂😂

النائبة المجمدة أمال الورتتاني الي كانت تهز في الطحين و تبعث في كابتيراتي لجماعة يوسف تحب تدخلني للحبس .. و تقولهم سي پا نورمال لتوة تدور ..( و كلو موثق مخبيتهوملها لليوم ) ولات هاكا حدها على حرية التعبير و محاكمات المدنيين قدام المحاكم العسكرية صاحبة واجب الحق 😂😂😂 كمشة باشمرڨة لا عهد لا ميثاق 🤨

إلغاء قرارات الإقامة الجبرية ♥️ خطوة إيجابية و رسالة طمأنة .. لا للمس بالحريات ♥️

467،504 الأجر الادنى في تونس 400 الكراء و 67 ماء و ضوء و 500 مليم أصرف منهم و 4 فرنك خبيهم على ما ياتي! التران و الكار و الميترو باش تمشي تخدم يجوز فيهم الترسكية .. اللحم و الزيت موش من عادتنا .. الترفيه و الكتب و القراءة و المحواس هاذوكم كماليات 😉 و انشاء الله ما فما كان الخير

- أولا حبيت نشكرك .... كان أنا فهمتها بارك الله فيك أما راك موش باش تكون موجود في التشكيلة الجديدة .. فما شكون فهمها كيفي و الا نمشي نداوي ؟؟🤨🤨

الاسم : منصف المرزوڨي المهنة : دالي النهدي 😉

قام الساعتين متع العشية دخل للأنستاغرام شبع تكحيل و لايف رجع للفايسبوك حط برشة جادوغ على ستاتيات البنات الي عرضوه الكل بعث كوكو و بنجور لوحدة لابسة ديكولتي مشى عمل سينيال لبروفيلات الديموخراطين كلاب فغانسا بدل تصويرة البروفيل كلنا قيس سعيد رجع للطفلة الي بعثلها كوكو .. يلقاها خلاتلو vu بعثلها ميساج يا " ق*** " كتب ستاتي : منظومة الفساد تترنح هز السامبول متع امو .. عمل دورة يكابري قدام الليسيات .. تعدى حذى رزوقة المياكنيسيان شرب ما تيسر روح يتطايح .. هبط ستاتي ' لا رجوع للوراء " دخل للموقع الأزرق خنق باديس حط راسو عالمخدة و قال " ق***متاع ز** " و رقد

ارجعييي لدارك و ربّي صغارك.. تاو يتصلّح شعندك فيه.. ماليكم كان بعضكم #جبهية 😂

ويييييييييييييو 😉

مادام لمريكان عبروا عن قلقهم ... من صباح ربي و ناي نتكتك ..قلت عاد نمشي ندق الباب و نسمع الجواب .. هاو سيناريو حاضر لكل واحد يحب يقصد ربي كي تدخل للسفارة باش تقدم الفيزا ..قل لهم أنو عنا في تونس برنامج اسمو عندي ما نقلك تالمون ناجح عندو 13 سنة يخدم ...اجعل كلامك ناعما ....قل لهم أنو عنا سلسلة اسمها شوفلي حل عندها 13 سنة يعاودو فيها و تعمل في اوديونس تالمون تصحر ...سيظهر التأثر على وجوههم...لكن يا حبيبي لا ترحمهم قل لهم ان هناك كائن اسمه مريم الدباغ كرونيكور و انها أعلنت إنها تخدم مع المخابرات التونسية... قل لهم ان في تونس شرطيا ضرب محاميا و عندما وقف امام القاضي قالو سيدي الرئيس في بالي مواطن عادي ...هنا سيبدؤون بالبكاء واصل كلامك بنسق أقل قل لهم ان انو بعلوش مثقف و ان بلال الميساوي يضحك في التوانسة... و ان كتاب لا تقرب قبل سن 25 حقق نسبة مبيعات خيالية ...قل لهم ان عركة كلاي و بية عملت فتنة في البلاد ...ترمة رانيا التومي وقفت البلاد ..قل لهم انو تفرجنا في طبة تزطل في السبيطار... إنو اولادنا خرجو يتفرهدو روحو في صناديق ...سينهار بعضهم ...لكن لا تكترث أكتفي بالنظر اليهم و أنتظر النتيجة...ثم واصل .. قولهم راو عندنا ناس في الاقامة الجبرية بلاش قضايا و الي عندهم قضايا يحوسوا .. قولهم أنو سبعة وزراء قال عليهم الرئيس فاسدين لليوم ما توقف منهم حد .. قولهم راهو كيلو الدجاج قريب يخلط للعلوش .. أنو كرز البلاد يشريو في الحليب 0% بالطابو و نحنا الفقراء نغتالو فيه باكو الحليب باش يتحل و ان لم ينجح الأمر فقل الكلمات التالية ...غنوشي دباغ نوفل الورتاني رانيا البحيري بية كلاي الخياري مخلوف سطيش عتيڨ تسفير جهاز سري بعلوش بعلوش بعلوش بعلوش بعلوش بعلوش سيأتون بالمارينز على الأرض لحمايتك ...و سيهربونك بطائرة عسكرية ...و يقدمون لك باسبورا دبلوماسيا ...و يطلبون الاعتذار الف مرة لكن .. لا تقبل اعتذارهم ... و هانا ڨاعدين 😂

ﺻﺒﺎﺡ الدڨلة و ﺍﻟﻨﻮﺭ ♥️ ﻭ ﺛﻼﺛﺔ ﻛﻌﺒﺎﺕ ﻳﺎﺟﻮﺭ .. ﻳﻬﺒﻄﻮﺍ ﻋﻠﻰ ﺭﺍﺱ ﺍﻟﻲ ﻣﻴﺮﺟﻌﺶ ﺍﻟﺒنجوووﻮﺭ 😅

الوسلاتية ساهلة ياسر الحكاية الراجل عطاهم ارض لبناء مدرسة... على اساس ينتدبو ولدو عساس.. اليوم سمولها عساس اخر و رفضولو مطلبو.. طردهم من ارضو و سكر المدرسة. تو سمبلومون 😂😂😂 منقوول

من عند mg دبوزة خل و pack ياغورت ناتيرال 8700 من عند الخضار فلفل و كعبة laitue , وحدة معدنوس , ربطة سفنارية و طرف عنب 16800 من عند شهية بلاطو عضم و باكو جبن مرحي Fiori ب 300غ 17200 طزينة ملسوقة من باب المرشي 1200 الطماطم ، البصل ، الفقوس ، القرع الاحمر ، البطاطا ، الكبار , التن , الزيت ، القديد ، الهريسة العربي , الفحات عندي الصحة و التعب و الجهد يخلف ربي . صحة الدود و التراب فوق الاربعين الف مصروف .. أخطى المتوفر تروح تعمل طبيخة قرع بالقديد مع رشة نعناع شايح .. كعبات بريك مشخشخين ، سلاطة خضراء و سلاطة أمك حورية يروحولك اربعتهم من المكاتب و الليسيات .. كلها تكشخ . توة هذا فطور !!!! ما نحبوش .. ما ناكلوش .. كل يوم شكاشك .. مانيش فاطر .. اعطيني نشري كسكروت يفطرو فلخر بالسيف .. كلها تكشخ تخرجلك امك من غادي بواحد خلافي موازي . " هذيكا ٱخرة الدلال " .. السبعة متع العشية : " شنوة العشاء "؟؟؟ هاو راسي كولوه #يوميات_ام_تندب_على_سعدها_الراقد #تونس_بلاد_الكرز

كان يفددني خوفو علينا من الدنيا وليت أنا مرعوبة من الدنيا بلاش بيه رحم الله أبي ♥️

بون الواحد يمشي يجبد هاك السبادري الي بلاش خيوط ينفض عليه الغبرة .. و يلوج سروال جوڨينڨ أكحل محترم مافيهش بلايص جفال و لاسطيكو مرتاح .. و يعمل دورة في السوق يلقطشي بوسطو بلاش حديد .. و يحضر صاكو على ما يأتي 🤨 #النفق

يحبو قيس سعيد خاطرو نظيف أما هوما مسخين . يحبو قيس سعيد خاطرو قانونجي أما هوما القانون يعتديو عليه .. يحبو قيس سعيد خاطرو راجل أما هوما طحانة يحبو قيس سعيد خاطرو متربي أما هوما همج الي صار مع عبير البارح يشبه ياسر للي صار معاها قبل #النهضة_عقلية موش حركة 😉 #دواعش_سيفيل 🤨

من قوة طحينهم .. الأرض رجت 🤨

خرجلي في souvenirs منشور نشرتُه منذ ثلاثة سنوات كاتبة فيه : " لن أنساكِ أبدا ..! " و من صباح ربي وأنا نحاول نتذكّر على شكون 🤨🤨

أنصار قيس سعيد مجموعة اولى .. الي هي الأصل ..الناس الي بدات معاه و من سنين موش من توة .. قيس فرد منهم و ماهوش زعيم عليهم يمكن هوما ما تصحش عليهم كلمة أنصار قيس سعيد .. هوما أنصار مشروع .. إنتظاراتهم كبيرة من الشخص الي طلع على أكتافهم .. لليوم مازالو يدافعوا عليه أو بالاحرى يدافعوا على مشروعهم ولو تحس. برشة تململ في وسطهم .. خلينا نقولو الي هوما موش فرحانين برشة أما مازالوا يكابرو المجموعة هذي فيها شقين .. شق سنية و شق رضا .. و ماهومش متفقين برشة في بعضهم .. امورهم تقعد أكثر مجموعة راقية فيهم الكل بما أنها مجموعة حاملة لفكر مجموعة ثانية .. انصار قيس سعيد . Via نادية عكاشة .. نادية نجحت هي زادا في انها تخلق مجموعة ... فيها رؤوس و أذرع .. باش تحد من سيطرة المجموعة الاولى .. مجموعة ناشطة باجات و اعلام .. يقعد ولاءها الأول و الأخير لندو .. يسبوا من تريد نادية سبه و يمدحون من تريد نادية مدحه مجموعة ثالثة .. لقيطة ... فيها جماعة الله ينصر من صبح .. جماعة أصحاب من في السلطة .. جماعة حب التموقع .. فيها جماعة اللوبيات الي ترسكل في ارواحها . فيها غضابا الاحزاب .. غضابا التعيينات .. مخلطة و مجلطة فيها مندسين . يحضروا لما بعد قيس سعيد و فيها زادا مجموعة من الفاسدين و المفسدين الي دخلت اتطبل على قوة جهدها باش تضمن الحماية هاذم الي كيف نلقاهم داخلين للجنة نعمل دومي تور و نمشي لجهنم وحدي مجموعة رابعة .. يجمعهم الغضب .. أرحي و حتى كان ترحينا أحنا معاهم موش مشكل .. ما يهمش .. نجوعوا نتهردوا ندخلو في حيط المهم نفطقوهم من بعضهم .. و باي طريقة موش مهم .. كل الوسائل مباحة حتى الظلم و التعسف المجموعة هذي مشروع مخلوف صغير مجموعة خامسة و أخيرة .. فيها جماعة أحنا معاك .. أما بشروط و ضمانات .. و تقعد هذي أكثر مجموعة عقلانية و أقل خطورة على قيس سعيد من باقي المجموعات #الشعب_يريد .. اناهو من الشعب الي باش ينفذ ارادتو فلخر That is the question #مليون_و_ثمانيا_ميا 🤣

#المصدر : فوطوشوب 🤣🤣

الجزائر تقرر غلق مجالها الجوي العسكري أمام فغانسا فوالا تو سمبلومان .. ما احلاها العلاقات الواضحة .. تعملي نعملك .. ماحاشتكش بيا ما حاشتيش بيك .. تحط صبعك في عيني .. نجبدلك عينيك الزوز نكور بيهم 🤣 عبارة قالتلو تتعلط على خماستك موش علينا .. أحنا نعلموك قدرك ساااااااحبي 💪💪💪💪 قداش تحطو خطار الي ماكرون سيرضخ و يجي لطاولة الحوار ؟؟ 😉😉

يحل البيبان في وجوهكم صباحكم ارزاق لا تحصي ولا تعد ♥️

كي تبدا صوّتت على الثقة لحمادي الجبالي و الحبيب الجمني و علي العريّض مثلا و حطيت وزراء كيما طارق ذياب و حميدان مثلا … ماذابيك عمرك ما تحكي على موضوع الخبرة و الكفاءة… امان يعيّشك صحيح المرحلة الصعيبة و لازمها برشا خدمة… اما انت تسكت امان يعيشك موش موضوعك حكاية الخبرة و الكفاءة… و حتى زادة نظافة اليد و المشروع الاصلاحي و الرؤية الواضحة ومكافحة الفساد… خاطينك زادة المواضيع هاذم امان ايجا هكّا شويّة… منقول

وما دخل من لا يملك سفينة بكيف تجري الرياح .. 👌 بنجوراااااات ❤️

Sur ce .. Bonne nuit 🤨🤨

ماكرون يعمل في حملة انتخابية مڨطع روحو .. كل نهار إجراء جديد و وعد جديد و برشة شكر لبرشة قطاعات و برشة love and peace و العصافير تزقزق و السماء زرقاء و فجأة يحدث ما لم يكن في الحصبان : صفحة الرئاسة التونسية تكتب أنو ماكرون قال " هذا الإجراء قابل للمراجعة" #مشى_حنة_العزى 🤣🤣🤣🤣

تعرف وقتاش تخسر حربك نهائيا مع العدو .. وقتلي يخسرك في روحك ..وقتلي تولي تشبهلو .. وقتلي تولي تتعامل معاه بأخلاقو موش بأخلاقك .. وقتلي يلزك تنحط و تتخلى على قيمك و مبادئك ... فأعلم أنو وقتها سي بون هزك وراء معمل الياجور 🤨

شكراً .. لمن هم دوماً بجانبنا .. بدون سبب .. وبدون شرط .. وبدون مصالح❤️ صباحو ❤️❤️❤️

كان أنا فهمت مليح .. المحكمة الادارية قعدت شهرين باش تفطنت الى عدم توفر شرطي الفصل 39 من قانون المحكمة الإدارية في الطعون الي تقدمولها في أوت .. و رفضت إيقاف التنفيذ .. أما رفض ايقاف التنفيذ لا يعني ان القضية وفات ..و المحكمة الادارية مازالت ستواصل النظر في الاصل متع قرارات الاقامة الجبرية الي هوما بيدهم موش متوفرة فيهم الشروط ... خاطر بالقانون لازم يكونو معللين و محدودين في الوقت و صادرين عن وزير داخلية رسمي موش وزير مكلف بالتسيير حتى إشعار آخر .. و الشعب يريد .. دولة القانون و المؤسسات .. و لفي بينا يا دنيا 🤣🤣🤣🤣 #حيل و الا #سيب_المربوط

رانيا التومي نبرولها على ترمتها نهارين هجت من البلاد ..و هوما شعب كامل يبخص فيهم و مازالو يمدو في وجهوهم ما اررررخصكم😉

بمناسبة تعيين السيدة رئيسة الحكومة نحب نتوجه برسالة للسيد توفيق شرف الدين وقتلي أنا في طمبك غصرتي متع العسكرية و الحاكم ماشي جاي على دارنا .. أنا بنت محمد منصور واحد من أعظم رجال البناية الرمادية .. كرهبة الحرس نهار غير نهار واقفة قدام دارنا تلوج عليا ..على تدوينة ...( بالمناسبة هذي نحب نشكرهم على حسن المعاملة مع أمي ) عاد وقتها سي توفيق أصدر بيان طويل عريض يدين فيه الاعتداءات على حقوق الانسان فيه تقريبا عشرة نقاط رأى فيهم كل ما يدين المشيشي من منع مسيرات و من اعتداء بالعنف على النائبة عبير وووووووو كل شيىء كل شيىء .. الا محاكمات الرأي و محاكمات المدنيين امام المحاكم العسكرية هذوكم لاااااااا .. هذوكم تابعين حقوق الحيوان موش الانسان و ما يحبش يقلق عرفو و ولي نعمتو و حتى وقتلي محامين جمعية مدونون بلا قيود طلبوا منو لقاء قاتلهم السكريتيرة تو يطلبكم .. اهوكم لليوم يستناو .. كان طلبو لقاء مع قيس سعيد راهو قابلهم .. أما سي الطيب توفيق ماعندوش وقت مسكين عاد بها المناسبة العظيمة متع تعيين رئيسة الحكومة حبيت نقولو يا #خسارة_طحينك اللهم إني شامتة 💪💪💪💪 لوبي الساحل تقعدو حياتكم الكل مفروشين انشاء الله خاطر ديما تراهنو على الحصان الخاسر .. ما تحبوش الراجل .. تحبو المشاشوات 🤣🤣🤣🤣

اللهم إني أعيش في تونس و انت أرحم الراحمين ڨود مورنينڨ أجمعين إلى يوم الدين ♥️

عندكم منها هاك الصاحبة ( أو الصاحب ) الي أنت قبل ما تعرفها على الناس تبدى تشكر فيها و تمجد و تعمللها قدر و قيمة .. و هي أول ما تقعد معاهم تدز فيك ركبة 🤣🤣🤣 رباني راجل ... الله يرحم #محمد_منصور 😘😘

85% من الناجحين في باكلوريا إقتصاد و تصرف ما عندهومش معدل في الفرنسية .. اللغة الي باش يقراو بيها في الجامعة .. اليوم ( و منذ عشرات السنين ) السيستام التربوي ينتج في ناس inemployables مشاكلنا أعمق من إعادة قراءة للدساتير و تغيير القانون الانتخابي ... تركة متع 30 سنة و أكثر .. تقعد صحيح مرحلة لازمة .. لاعادة البناء .. أما لازم نتعداوها بأقصى سرعة .. باش نبداو في الصندي و الصحيح .. الاصلاح .. المشكل تحس السياسيين في وادي و أحنا الشعب و همومنا و حاجياتنا في واد آخر أنا فين و أنت فين كل ما نتمناه أنو السيدة رئيسة الحكومة تكون مرى عملية و ما تدخلش معاهم في الجغ مغ متاعهم و في الانشاء و الاثراء و تتعدى طول للخدمة و تحكم بجاه ربي لا تكون أداة في يد أي حد منهم مهما كان .. ما تكرهناش في المرى في موقع القرار كيما كرهنا الشاهد في الشباب لا تفشلي رجاءا و السلام ♥️

فبحيث ما جزاء الإحسان الا الإحسان و هاني ساكتة 😉

فرحانين تقول أول مرة يشوفو رئيس حكومة موش راجل 🤨

و أخيرا إمرأة على رئاسة الحكومة بالتوفييييييييييق 🇹🇳🇹🇳🇹🇳

لنحتفل باليوم العالمي لمجابهة داء الكلب لقحوا لكلابكم .. أحميو أولادكم ♥️♥️ الي في الصورة ملناش دعوة بيهم 🤣🤣

توة أعوام لتالي .. حلمت حلمة قعدت بعدها ايامات و أنا مرهوجة و متقلقة نحلم بروحي في ساحة باردو .. قاعدة على حجرة اللوطة في القاعة ... تلفتت على يساري نلقى قصعة كبيرررررررة معبية مقرونة و مزينة بلحم بقري .. قلت في قلبي اووووه ما اكبرها درى شكون جابها .. أنا مازالت نغزر و نخمم و نرى كان في برودكان عفس في وسط الشقالة .. قمت مفجوعة و قيلة باش تصح #المنامة 😎😎😎 ب.س : وقتها حكيتها لصديق .. قالي انشاء الله خير و المؤكد أنو قعادك على الحجرة اللوطة معناه انك ثابتة و راكزة

و قيس سعيد يحب يحارب الفساد و يحقق العدالة الاجتماعية 🤣🤣 عدالة دي تبقى بنت خالتو التونسي 😎

جماعة الحملة التفسيرية نورونا .. ماذا نحن فاعلون ؟؟ اذا تستحقون تفاصيل المؤامرة الكونية ضد قيصعيد تجيدونها في بيرويا 😉😉

أستاذ جامعي قراني droit .. مانيش باش نقول إسمو خاطر هو ٱمي معايا .. هو خرى متع قراية و يفهم مليح .. أما بلييييييد علخر .. و ما كان يكتب شيىء و فلخر يعطينا polycope فيه الcours عاد مرة يعمللنا في مراجعة ٱخر العام و يورق في التلخيص الي مازال ما مدهولناش و يقول هاك الحاجة تلقاوها في الصفحة كذا .. قامت étudiante معانا قالتلو - موسيو موش باش تعطيهولنا؟؟ - ايجاني للبيرو تو نعطيهولك و انفي كامل يضحك ..الطفلة حمارت و خضارت و قتلو - رمضان رانا مسيو يعمل هكة يسكر هاك البوليكوب و حط يدو على خدو و قالها نحبك تفسرلي العلاقة بين الكتاب و رمضان !!!! #هاني_في_البيرو 😂😂😂

الحلزونة ...ياما الحلزونة 🤣🤣🤣 شكرااا قيس سعيد إختيار موفق .. حاجة ليكس 🤪🤪 #هاني_في_البيرو😂😂😂

أصدر رئيس الجمهورية قيس سعيد ، اليوم الأحد 26 سبتمبر أمرا رئاسيا يتعلق بتشكيل الحكومة... voir plus

ما تلموش وقتلي تقطع علينا الدواء و ناس بالcancer تموت في ديارها ما تلموش وقتلي تقطع علينا السميد و الزيت و الحليب ما تلموش وقتلي عمر تعلم يجري ما تلموش وقتلي الروڨارات تبلع في التلامذة و البحر يبلع في عائلات كاملة ما تلموش وقتلي الارواح طاحت كيف الذبان في الكورونا ما تلموش وقتلي شطر مدونيين تونس دخلو للحبس ما تلموش وقتلي عندنا 100 الف منقطع عن التعليم سنويا ما تلموش وقتلي امهات روحوا بصغارهم في كراذن ما تلموش وقتلي تقلبت الكار بالشباب و الوالدين تلوج على الجثث من سبيطار لسبيطار ما تلموش وقتلي قاعة التشريفات في المطار تحلت لاستقبال مشيخة بول البعير ما تلموش وقت الي جاتنا الزبلة طرانط ما تلموش وقتلي قرار الأمم المتحدة صنف صابر عاشور و عماد العجيلي محتجزين ما تلموش وقتلي الشاهد يبتز في رجال الأعمال ما تلموش وقتلي قيادات تهدد فينا بالشوارع و الانتحاريين و المشانق ما تلموش وقتلي طاحت القناطر و طاحت الكراهب في الروڨارات و طاح الدينار و طاح القدر و طاحت تونس اليوم تلموا خائفين علينا فهمتكم .. اي نعم فهمتكم و فهمت الجميع 😂

كي يقولولي شبيك تبدلت ياخي احنا شعملنالك 😏🙄 ايا سيدي شدو عندكم 🤣

إلي يعمل فيه قيس سعيد حاجة شبابة و مزيانة على رأي ساااااااااحبي ناااااااابيييييل لكن يزربنا شوية .. السرعة مطلوبة باش التوانسة يخلطوا على الخبز والماء الحساب الجاري لخزينة الدولة أصبح يحتوى على 544 مليون دينار فقط بعد صرف الأجور...أي أقل من 200 مليون يورو وهو مبلغ لا يكفي لشراء نيمار أو ميسي... #صباح_الموجات_الايجابية 🤣🤣🤣 منقول

قيس سعيد هو الحل 🤣🤣

بربي سؤال : ياخي سيادتو باش يحارب الفساد بالزواغي مدير في الديوانة ؟؟ 🤣🤣🤣🤣

قصمتوبالله عينيا مغمضة الصباح نقرى فيها من الكوارث التسلطية 😂😂

توا واحد كانت عندو مكاسب و عايش في رفاه تحت جبّة الشيخ و وين يقلق يهز بنت خالتو للشيراتون بمليار، عندو الحق يقطّع بلحوحو ضد قيس سعيد.. إذا ماهوش صراع مشاريع راهو صراع مواقع.. و هذا مشروع.. اللي كان "يقتات" من ما تناثر من المائدة و راضي بالفتات، زادة عندو الحق يثوّر الغبرة بالتبرطيع متاعو.. (و لو أنو بالمنطق النفعي قدامو فرصة إنو حاول يتموقع من جديد، ممكن مقتنع إنو هبوطو ما يوصلوش).. اللي بارك و ساند بدون قيد أو شرط و بدون مشروع، و نهار تمست الشهرية و الإمتيازات، قال هذا إنقلاب و هزتو الرعدة ع ضياع التجربة الديمقراطية، هذا أقذر لاعب في المشهد.. اللي نكاية في النهضة و أحبس غادي، هو مشروع مخلوف صغير.. قيس سعيد مشروعو بإختصار قائم على قناعة إنو أي خطوة إلى الوراء،تعنى الذبح.. حالة الترقب و الصبر اللي تمارس فيها النهضة، تنتظر في رخّة صغيرة لقيس سعيّد و تلتقطها و تبادر.. وسط المعمعة هذي، قيس سعيّد حاجتو بعرّاب مرحلة.. الطرف الوحيد القادر على فسخ ما قبل 25 جويلية هو العسكر.. العسكر ماهوش باش يقدم خدمات ببلاش.. في ظل غياب رافعة سياسية عندها وزن.. مازلنا باش نواصلو في الترهيب قطرة قطرة..لإطالة أمد عركة فيها ثلاثة سيناريوات: -يرخّ سعيد و نرجعو كيف ما كنا.. -يحكم العسكر..في الزوز.. - تجبن النهضة و هدم للمجتمع السياسي القديم و تحقيق شوية مطالب للطبقات الدنيا و اكاهاو.. و أنّ الله مع المدفع الاكبر منقووول

#قناعة الطبقة السياسية ما ظلمتناش .. احنا ظلمنا رواحنا .. او قل جزء منا ظلم نفسو و ظلمنا معاه .. الجزء الي يشرب الكاس الي يتمدلو .. و يشري البضاعة الي تعرض عليه .. لا فكر لا تفكير .. لا يقبل الراي المخالف و لا يسمعو .. و للاسف هذا الجزء ينتقل من محمل الى محمل و من معركة وهمية الى معركة وهمية .. بنفس القبح .. و بنفس الخطاب البذيء .. و بنفس الستيغماتيزاسيون .. قف انتهى

فيكومش واحد خرى متع مفهومية يفهمني كيف خرج سيادتو نهار 25 و فعل الفصل ثمانين قالنا التوانسة قاعدين يموتوا و مشيت للرديف و ما لقيتش اوكيسجان و رصاتلي نجيب فيه درى منين وووو خطر داهم و فرحنا و رڨصنا و قلنا معاك يا ربس صارت حملة ماسيف متع تلقيح و جونا فسفس .. وفاشي الخطر الداهم ؟؟ لااااا .. خرجلنا سيادتو بخطاب كيف العادة متشنج و صياح و عياط و قال البرلمان هو الخطر الداهم قصمتوبالله أول مرة نسمعك يا ريس تقول كلمة حق .. فعل فعل الفصل 80 و كلنا معاك ايا توة عاد هاو وفى البرلمان و وفى كل شيىء .. وافاشي الخطر الداهم ؟؟ خاطر كيف يوفى الخطر الداهم توفى معاه الاجراءات الاستثنائية ... و تعود الحالة لما كانت عليه استنى الساعة تحل هو البرلمان و الا مازال ؟؟ خلي نفهمو .. وقيلة ما تحلش باهي اخطانا من البرلمان و الاجراءات الاستثنائية .. كيف سيادتو يلغي الدستور .. و يخلي كان الفصل 1 و 2 .. مازالشي فمة فصل 80 من أصلو ؟؟؟ يا إجرام الاخوان يا حكم الاحد الاحد .. نستحقوا ما خير هااااربي حنة لطفك رانا مشنا حارقين جامع تطلع كان هاك عليسة الهاملة .. قلبت مولى جلد الثور في صواردو و الا هاك المأبون حنبعل دخل سكران لتونس و عفس بساقو اليسار #مرحلة_بن_دكو😎😎😎

- عاجبك الي كنا فيه قبل ؟؟ - لا موش عاجبني ... أما موش عاجبني من قبل موش من توة سيدي خويا .. للا اختي لا موش عاجبني و قلتها وقتها بصوت عالي .. و تهرسلت و بحثت توقفت و تشوهت .. أنت وقتها راكش تستنى باش يعنوك معتمد و الا باش يدبرولك خدمة لولدك و تكتب للفاسدين الشعب معاك يا قائد .. أنت وقتها تلحس و تطبل لاصحابك و تكلمني أنا على تدوينة تقولي فسخ فلان متاعنا .. و تكبتر و تبعثلو و تقولو و الله كلمتها أما راهي وحدة خرى .. أنت وقتها كان عاجبك ما تلعبهاليش توة بطل أنت وقتها تدخل على بروفيلي و تسبني و تقولي يا مرتزقة و يا نهصاوية و يا و يا و يا لا ما كانش عاجبني .. أما تبرير ما جاء بعد 25 بما كان قبل 25 .. متلازمة غالطة علخر يزي ما تمرمدنا يزي ما تقهرنا يزي ما تظلمنا تونس الاخرى ممكنة .. ما تقتلوش فينا الحلم

مادام قرارات سيادتو غير قابلة للطعن أو الإلغاء .. علاش ما بدلهاش ملكية و قص النزاع .. القادم سيكون صعب فوضى اعتقالات تصادم بين مؤيد و ضد 😭😭😭😭

رئيس حكومة برتبة شاوش و سكرلي البرنامج سي عناء 😂

#نداء_عاجل : الي جميع الناطقين باسم رئاسة الجمهورية .. و جميع المترجمين للخطابات و التدخلات .. و جميع أصحاب أصحاب المصادر الموثوقة كيف تهبطو تدوينات باش ترجمولنا بيان رئاسة الجمهورية طاڨيوني .. نحب نفهم .. وخيتكم هايشة راني و شكرااا ب.س : فازة الشهرية الي قصت فهمتها راني و جااااادوووور .. 😍😍

عندي سؤال للنيابة العسكرية شكون أبجل يتعرض على الرازي ؟؟ أنا و الا المرزوقي ؟؟ شكون أخطر أنا و الا المرزوقي ؟؟ 😉 و بالله من غير ما تعيطولي باش تجاوبوني عليه السؤال .. مسامحتكم دنيا و ٱخرة .. ما تعطلوش ارواحكم بيا عندكم برشة خدمة الله مستعان #مواطنة_غير_ربع😭

سمعت توة اللايف متع عبير برة ما نختلفوش .. عبير زلمة ديكتاتورية عميلة متكبرة بيوعة وووو و انشاء الله تسامحوني كان نسيت حاجة أما بالله انتوما القيسونيين الثوريين الديموقراطيين الوطنيين سكتوووووها .. جاوبوها علي قالتو نقطة بنقطة ( خاطر انتوما تعرفو خير مني و عندكم مصادركم الموثوقة في خرطاج ) .. سكتوها ها ديني راهي فضحتكم كان لزم حطوها في الإقامة الجبرية 😂😂😂

مخلوف مجرد parasite .. لقى بلاد خالية قيم فيها الآذان و جد عليه الي هو virus صحيح .. غلطوه مسكين نجح في الانتخابات بالشعبوية .. ملح، فغانسا، ثورة، الدولة العميقة، الازلام، كمال اللطيف وووو وهاك اللغة الحولة الكل ...بياع ڨرط و لقى بهايم تشري زيد هو وجماعتو استفادو من صورة قيس في التشريعية و كيما قال السيد الرئيس عملت حملتي على ظهر الدواب بعد 25 مخلوف ولى كيف الذبانة كيلي تدرعلك خواطرك و ما تخليكش كونسونتري على الطرح الي قدامك ارتحنا منو و من تزنزينو .. مخلوف عركتك أنت سيد الرئيس ..أنا لا يعنيلي .. توة هات الصحيح سراقين بلادنا .. قتالين اولادنا

سقف القسم بمدرسة طاح على رؤوس التلامذة و موش في أعماق تونس .. تي هوني في وسط العاصمة في الكرم و جاء الأمن و الحماية و أربعة تلامذة هزوهم للسبيطار .. و مازالت ما صبتش المطر و مازال ما جاتناش هاك الفياضانات المفاجئة ..و يظنون ويحاولون وسيفعلون وأعلم ما يخططون ولكن لن يستطيعوا والشعب يريد وسأكشف الحقائق ولكن الآن لا أستطيع ويوما ما سيحاسبون والشعب يريد والسابع عشر من ديسمبر. .. و ميل يا غزيل ... يا غزيل ميل 😉😉

كي تتفكر الي الكابتير الي مدوهالي في التحقيق فيها 13mn ..ناري تشعل #شعب_الله_القواد😎

أذكار الصباح اللهم بلغنا الانتخابات الجاية و احنا في كامل قوانا العقلية ڨولو أمين 😉

خطاب سيادتو طمئني علخر سمعت فخامتو .. لا تجلطت .. لا طلعلي السكر لا الدم .. يعني سي بون l'humanité متاعي مريڤلة 🤞

رغم الي أنا من جيل صبر على الكابتن ماجد 4 حلقات باش يمركي بونتو .. و مع هذا فدددديت 😉

سيدي رئيس الجمهورية .. راهو هاكا Nabil Rabhi يبث في الاشاعات باش يضغط عليك .. و يلعب بالكبير وقتلي ايامات لتالي يقول كلمة مرتقبة في الساعات القليلة القادمة . و البارح يقول الآن إجتماع لمجلس الأمن القومي الشيء هذا سيدي الرئيس باش يرجع عليك و على إقتصاد تونس بالمضرة و بالوباء .. اولا خاطر في كل خبر يعطيه و يطلع فساي الناس تصاب بالاحباط و تولي تحس الي أنت مقصر زيد يسهرو الليل و يقومو الصباح تاعبين ولا يخفاك أنو التعب و الاحباط مضرين بالعمل و الاقتصاد لصالح من يعمل ؟؟ أنا من رأيي تحطو في الاقامة الجبرية حتى يقع التثبت

نظرا للعديد من العوامل خمسين casse و dérèglement hormonal ... دخان صيف نياش بالقضيات تحرقت فيه بالشموسات .. برشة غزازيل .. مع طريف غصرات عسكرية و رازي و جو كبير .. المهم طلعتلي بلاصة في وجهي une tâche brune .. ايا سيدي مشيت لdermato .. ( professeur) .. شبيك في الأمور هذي ما نلعبوش نحن .. مكسبنا وجه واحد نقابلو بيه في الناس و باش نقابلو بيه ربي نهار آخر .. ايا سيدي عطاني دواء قالي هذا ضربة ضربة .. أما راو حتى كان عجبك .. تستعملو شهر و توقف عليه .. راهو قوي برشة .. دخلت على les forums de discussion في ماما فغانسا نلقى نساوين الفرانسيس يتشكاو منو .. قالك حقة حقة يعمل dépigmentation جملة .. و فغانسا تخمم في انها تمنعو .. سمالله حاصيلو .. أنا عندي شهرين نستعمل فيه .. تقول ندهن بالماء .. لا dépigmentation لا سماء و لا حتى البلاصة فتاحت شوية صليو على النبي .....موش دواءنا مغشوش احنا الي #حلفنا 🤣🤣🤣

عندي ثلاثة سؤالات موش بريئة برشة.. ماذابيا تجاوبوني عليهم جيست باش نفهم .. لا أكثر و لا أقل - السؤال الأول : احم احم ... توة زعمة اناهو اخطر على تونس و على الأمن القومي .. مخلوف و الخريجي و اللوز وووووو و الا هاك الجماعة الي في الإقامة الجبرية بجرة قلم من غير قضايا ؟؟ - السؤال الثاني : علاش جماعة النهبة و إئتلاف البهامة عندهم حق يتظاهروا و يعملو وقفة و جماعة الحزب الدستوري الحر لا ؟؟ - السؤال الثالث : نسيتو .. الملخص : قاعدة معاكم خاطر ما عنديش حق الحرقة 😉

حتى لا ننسى "On cogite ala èl fakhfakh لازم يتنحى .. خممنا قلنا الرئيس ينحيه و خممنا نحط واحد من الحكومة وزير رئيس حكومة بالنيابة و خممنا في المشيشي خاطر Cest le seul qui nous est acquis .....100% .. de manière à ce que iwalli presque chwaya un homme de paille ... و المشيشي يقعد في الوزارة متاعو و الوزارة الأولى .. Ça va etre le palais qui va diriger les choses " فبحيث الله يسترنا و يستركم من الاحبة و بنات الاحبة و اولاد الاحبة .. خاصة كيف يوليو يخممو و يتكتكو و يفتيو .. راهي جرتهم ما تربحش Merciiiii Mayaaaaaaaaaa 😂😂😂 بنجوراااااات ♥️♥️♥️♥️

حاولوا بربي تكتبو ميساجات قصار باش ينجم الواحد يقرى من لبرة و ما يجاوبكومش 😎

صورة بعنوان هات بوسة عاد 💋💋💋 .. و يزي بلا غش ؟؟ 😂😂

فما ناس اليوم تصفق لقيس سعيد لين يديهم نبلت و يخونو في الناس و يحبو يقنعونا الي هو على حق ... هو صحيح على حق في برشة حاجات .. أما موش في كل شيىء .. و الله غالب انا و أمثالي ناس مرضى ربي حرمنا من الفرح .. خاطر عطينا عين و مخ يلقط les imperfections الكل .. احنا ماناش خونة .. نحن دعاة الأفضل .. المشكل في الناس الي كنت نحكيلكم عليهم .. الي هوما بيدهم .. عياو يصفقو قبل و يبندرو للشاهد .. نفس الناس هذي .. باركت الظلم .. و حللت الخيانة و استباحت الأعراض و شاخت على الغدر .. نفس الناس هذي قهرت و عفست و فسدت و ظلمت و تعدات انتوما آخر ناس تقرينا دروس .. لا عهد لا ميثاق .. #بنادرية_من_في_السلطة #طحانة_الحاكم

هاك العام الوكيل كي ما لقى بيها ويل قالي هات التليفون و آذن بالاحتفاظ حتى يحضر تقرير الفنية 🤣 #مواطنة_غير_ربع 🤨

بالله توضيح الشرطة راهي ما تخطفش و ما تهزش الي جهة غير معلومة.. أخطاونا من اللغة المضروبة على كل قبض .. إختطاف ... إنتشال... المهم #تشد 😉

نداء #عاجل الى جميع متساكيني الزهراء .. الي ضيع #ام_البوية حية هاي موجودة في داري يجي يتسلمها و الله يعينكم على قضاء حوائجكم و هضاكهو 😂😂

علموا صغاركم الي #الحب #فعل موش #كلام .. و اربطوه بعناوين كان تحبني #عاوني : لم دبشك .. أغسل صحنك .. امسح الطاولة .. خرج الزبلة كان تحبني #شاركني : شاركني مشاكلك .. احكيلي على نهارك .. نقعدو مع بعضنا فرد طاولة . نتفرجو في فيلم مع بعضنا .. نخرجو مع بعضنا كان تحبني #إحترمني : و احترم اسم العائلة و الإحترام راهو يبدى من هيئتك .. نظافتك .. نظافة حوايجك .. شيييييييط سنيييييييييييك يرررررررحم والديك .. اضحك في وجهي .. قول مرسي كان تحبني #هنيني : استحفظ على روحك .. رد بالك من الخلط الفاسدة .. اقرررررررررى من غير دز .. استحذق في المصروف حاصيلو .. .. ما تنساو شيىء اتيتمو كان لزم ... المهم تعملووووهم لكل ... الا وحدة بركة لااااااااا .. كان تحبني اسمع كلامي ... هذيكا بالذات لاااااا .. هذيكا راهي مخطرة .. كي اللاستيك جبد جبد يرجع عليك .. اياكم تعلموهم أنو الحب #طاعة .. ب.س : كنتي المستقبلية جوك فسفس .. هاني نخدملك من توة ... ولدي لن يرضيك على حساب روحو و عايلتو فوالا سي تو 😉😉😉😉 بااااي 💪💪

- فادد و قالق و روحك طالعة من الوضع و بديت تدخل بعضك و ما عاد فاهم شيىء - أي - حاسس إنو الي حبينا عليه ما صارش و يظهرلك الي موش باش يصير .. و بديت تخاف على البلاد لا تدخل في حيط ؟؟ - اي - حاسس بالعجز و ماعندك ما تعمللهم و تعدي نهارك و انت تدعي ربي يقدر الخير و ربي يجريها على صلاح - أي - مالا بلع فمك يا #خرى و اقعد فرايجي تسب في #عبير لواه؟؟؟ كيف انت موش قادر خلي #عبير تدرع الخواطر 🤣

الكلام اليوم على موضوع حساس برشا ! حساس بلحق مش تفدليك.... الجنس و الاقتصاد : إشنيا العلاقة أيا سيدي هات نبداو ، احنا مش قلنا قبل ألي الاقتصاد هو دراسة خلق الثروة ، ومش قلنا زادة ألي خلق الثروة مربوط أساساً بالعنصر البشري ألي لازم يطور ويخلق و يجدد ويخترع ، أما هالإنسان ألي نحكيو عليه لحم ودم يجوع ويتعب ( نفسياً و بدنياً ) ولازم متنفس ...و هذا قلب الرحى ...آش خير من الجنس ...الجنس ألي يعتبروه علماء النفس ثاني أكبر دافع معنوي .... والعلاقة بين الخلق والابداع والجنس مثبتة علمياً ... في 2009 جامعة هارفارد عطات 3 مليون دولار لجامعة oregon لدكتور الاقتصاد Dr. Keith Leavitt's ألي أثبت علمياً أنو موظف متفرهد جنسياً يخدم بأكثر فاعلية ونسبة الخلق والإبداع عندو مرتفعة وبش نكون دقيقين في الطرح إخترتلكم ثلاثة أرقام 82% هي نسبة الفاعلية Performance للموظفين ألي صرحو بأنهم جنسياً يعيشوا في حياة سعيدة - إحصائيات 2011 73% هي نسبة الشركات الإنجح في العالم وألي موسيسنها صرحو أنهم يعيشوا حياة جنسية ممتازة ( wall Street journal 2009 ) في 2012 أكثر من 60% مالشباب المتفوقين مهنياً ودراسياً وعلمياً في USA يقروا أن حياتهم الجنسية رائعة ( wonderful ) . بعد هذا ، كيفاش تستغربو من حالتنا الإقتصادية المرهزة alors que شبابنا مكبوت جنسياً ! اللي بش تضهرلوا الحكاية تمخوير نقلوا عمرك ما سئلت روحك علاش أفضل الفترات الإقتصادية والعلمية في القرن العشرين كانت وقت les années hippies .... ابحث و اكثشف #ملخر : كتكتو يا ديني ...فرهدو رواحكم .... الاقتصاد مستحقكم Jamel Haouas

الواحد ولى عايش كيف Tampax .. في بلاصة باهية أما في période خايبة😉

#نساء و #رجال بروفيلي رأيكم يهمني .. السيد الي جاوب مقدم ( lieutenant colonel ) في الديوانة . رجعو الزواغي بعد ما وقع ايقافه عن العمل ...في حادثة اعتداء على زميل بفأس ... إيمان و حياء و حشمة و إثم و رجم و حجر و عروضات و جو متع خلافة بامتياز #دواعش حاملة للسلاح الله الله يا الزواغي الله الله 😡😡😡😡

رجوعا على خطاب رئيس الجمهورية - كيف يعاود جملة " لست في حيرة " ثلاثة مرات أو أكثر .. علميا هذا دليل على أنه في حيرة - جماعة الإقامة الجبرية يحمدو ربي مكانهم الحبس .. المنطق هذا راهو خطير و مخيف سؤالي الي بلاصتو في الحبس شيعمل لبرة ؟؟ شبيه المواطن العادي الي يسرق حكة طماطم يضرب ستة شهر في دار خالتو ؟؟؟ هاذم على راسهم ريشة ؟؟ و شكون يقرر الي مكانهم الحبس أنت سيد الرئيس أو الفضاء ؟؟ و هل عندهم قضايا منشورة ؟؟؟ - جماعة الإقامة الجبرية عندهم الحق في 60 كلم .. هذي زادا مغالطة .. خاطر الي ثابت أنو الاقامة الجبرية في مرجع نظر المركز موش حتى المنطقة - الناس الممنوعة من السفر عندهم قضايا منشورة .. موش صحيح ...ولد مبروك الخشناوي عندو قضية منشورة ؟؟ و مئات كيفو ما عندهم شيىء زادا و هذا مؤكد بأمارة السيد الالماني صاحب الشركة الي قامت عليه القيامة وقتلي فلتو عليه طيارتو و تدخلت السفارة و رصات تعوضولو في تسكرتو و تطليو منو في السماح و راهو موش مقبول سيد الرئيس انك تعطي معلومات غالطة .. خاطر هذا يبعث على الشك في كل شيىء و زيد الي معلوماتو غالطة ما ينجمش يبني على الصحيح - المقارنة بفترة بورقيبة هو إسقاط جائر .. خارج أطر التاريخ و الجغرافيا .. و الزمان و المكان .. موش باش نقولك بورڨيبة مناضل و زعيم و أنت لا . موش باش نقولك بورڨيبة فلتة زمانو في السياسة و أنت موش متسيس ( على فكرة ماهاشي سبة ) انت رجل قانون موش باش نقولك بورڨيبة تعدى ديراكت للبناء ما قعدشي يورق في الدستور .. موش باش نقولك بورڨيبة علاقاتو الديبلوماسية كانت ترعب و أنت لا .... نقولك حاجة وحدة بورڨيبة كان حر و ايديه موش مكبلة بالديون و مؤخرة التوانسة ماكانتش مرهونة عند الدول المانحة .. ثم العالم عام 56 موش هو العالم عام 2021 اختم .. قلتها و نعاودها الي صار نهار 25 حاجة شبابة و مزيانة الي جاء بعد نهار 25 كلو تزليط و على الحيط

جماعة في الساعات القليلة القادمة ... إدهنوا بالفيكس و اتغطاو مليح ... أحلام لذيذة 😂

داخلين على سنة دراسية جديدة .. كلها باش ترجع تخدم مع بعضها و التلامذة زادا .. الكورونا باش ترجع على عجلة قريبا زادا باش "تفاجئنا" فياضانات .. أعمل روحك مصدوم بربي ...الميزانية التكميلية ما فماش ... و الميزانية لخرى حدث و لا حرج الأجال خلطت و ما فما والو .. و حتى كان حضرت باش تكون كيف غيرها ميزانية تقنية .. ما فيهاش سياسة و لا رؤى و لا برامج .. الموسم السياحي وفى .. عندك الاف باش يخرجو للشوماج تيكنيك .. الاتحاد بدى يسخن .. و منظمة الاعراف واحلة برجال أعمالها الممنوعين من السفر الدينار عدك بيه تلطخ 2022 سنة سعيدة 🤣🤣🤣

حتى الإنقلاب كيف جاء لتونس ولى تكركيرة كيف الإعصار متع هاك العام 🤣🤣🤣

الاسم : وليد الحجام المهنة : سنبل آغا 😎

الوطنية و سيادة القرار الوطني راو ماهياش لا طاح لا دزوه و شعار و رومانسية ثورية ، السيادة الوطنية خاضعة لبرشا معايير منها موازين القوى مثلا ( بونية صحيحة للدفاع عن مصالحك ) و منها السيادة الغذائية ( بلاد عايشة على الاعانات ) و السيادة الصحيّة ( كيف كيف تلاقيح كلها اعانات ) و تحلّي نخبة المجتمع بالروح الوطنية و الانتماء ( الكلهم رضاعة سفارات لاسباب يطول شرحها ) الخ الخ الخ من مقومات السيادة الوطنيّة ! و من قديم الزمان التوانسة استقواو بالاجنبي على اختلافو ضد بعضهم من عثمانيين لسبنيور لفرانسيس لامريكان الخ الخ و تحسهم صبايحيّة في الجينات اصل ... نجيو توة لبيان ال سبعة كبرى ، راو موش معقول سيدي خويا للا اختي حالل جمعية بفلوسهم و تعمل في pause café riche و تعدّي في افكارهم و تكون في الشعب فيها و من بعد تقول واااااع للتدخل الاجنبي ! يا خويا خاف على خبيزتك عالاقل لا يلعبولك عليها الجمعيات الاخرى و سيرتو ما تزايدش عالعباد في الوطنية و تبدى تمخور و تشم ... سينون السيادة الوطنيّة و سيادة القرار و المسألة الوطنية الكل يطول شرحها و استبيحت من عام اللي تبنى جامع عقبة ابن نافع ❤️🌷 ب.س : الي عندو سيادة كيف الي عندو فلوس .. ما يبداش يدور و يحكي 🤣 منقووول

ستأتِي بعد زحام البلاء أفراح ♥️ بنجوراااااات 💚

عندك الحق في زوز ستايك ماء Géant يا مدللنا 😉😉😉

الي عندو أولادو يقراو لبرة .. الي عندو فاتورات باش تخلص باليورو أو بالدولار .. الي عندو حاجات باش يشريهم خلصو اليوم قبل غدوة حبيبي الدينار . قريبا... #إتعلم_عوم 😉😉😉

صباح الخير للناس التي لا تستعير أقنعة وتعيش بوجه واحد .. قلب واحد.. ومبادئ ثابتة صباح الوفاء 💚🌺💚

كمية البهامة و الوطاية و السقوطية و التشفي الي ريتها في معظم التعاليق على حادثة الشاب الي حرق روحو .. خلاتني نرحم على بابا .. الله يرحمك يا سي محمد قريتنا و وريتنا و ربيتنا #أنا_إنسان ♥️

تعرفهم على بعضهم يوليو يحلڨو بيك و ايجاني و نجيك و الي فيا نردو فيك .. و كان ناقصة حاجة يشريوهالك من السوق .. و من بعد يجيو يصبو ببعضهم و تسمع كان راك #أختي راك #بنتي 😂😂😂😂 لازمك تقولهم : حتى أنت أختي زادا ... و حتى أنت في مقام بابا ( لا يمثل ) عيب يا ديني تخليهم يكذبو وحدهم 😉😉😉 في إنتظار #تواتي .. و تو تواتي 💪💪💪

سبتمبر .. صيف يودع .. صيف دخل و خرج ما فهمنا منو شيىء .. ما بين الكونفينمون و السخانة ما خلطناش نتفرهدو .. سنة دراسية على الابواب .. كلنا أمل انها باش تكون خير من سابقاتها ... احساس مخلط بين حزن الفراق و سعادة البدايات سبتمبر يشبهلنا ... سبتمبر تونسي .. ترى فيه الطقوس الكل فرد نهار .. فيه الأمل فيه الحزن .. فيه النهايات و البدايات .. فيه الحن للجو الي وفى و راحة بال cocooning الي جاي تبدى قاعد وحدك تخمم ال mélancolie متع سبتمبر شنوة الي ينجم يخرجك منها . هكة و تسمع موسيقى جاي من بعيد .. الربتم هذا نعرفو .. الربتم هذا نحبو .. ذات يوم في فصل الشتاء تحت ظل ضجيج المطر غمرتني دموع الحياة و ازالت غبار الحجر زقزق بلبل وقتها عندما دثرته الشجر فطربت لشدو الطيور و اهتززت اهتزاز الوتر أنا أنا عندي روندبفو روندبفو مفعم أنت بالحياة يا فنان .. جعلت صباحا كهذا عاديا وقتا لطيفا جدا .. شكرااا لك رحم الله من أعطى لتونس و لم يأخذ شيئا ديكي ديكي أنت صديقي ♥️

إنّ أعظم ما قد يقدّمه الإنسان، للعالم ولنفسه، هو أن يكون شوكة في الحلق. كلّ الأحداث الكبرى الّتي غيّرت مسار التّاريخ، حدثت بفعل تواتر شوكات الحلق و تشبّثها في الأماكن العصيّة على الماء وعلى الخبز. ما أعظم أن تكون تلك الشّوكة، أن يكتب النّاس قاعدة وكأنّها الحقيقة المطلقة الحتميّة، فتكون لها تفنيدا يبدّد صنمها، وتكون شرخا حيّا في نظامها المزعوم. المجد لكلّ شوكات الحلق الّتي لا تحيا لإثبات نرجسيّة صحّتها، بل لكسر الأساطير. ليتنا مثلكم شمعة في الظّلام! ♥️♥️♥️ منقووول بيان سير . أنا ما نقلكم و انتم ما يخفاكم الي العربية الجميلة هذي ما تنجمش تكون متاعي 😉

حبايب ألبي 😂😂😂

كان فما واحد لازمو يتحط في #الاقامة_الجبرية و يتحاكم تو دو سويت #محاكمة_عسكرية و تتعدى اوراقو #للمفتي ديراكت .. راهو هاك السيد الي عمل منصة التسجيل عن بعد لوزارة التربية #تونس_الرقمية الي عاطية على الخراوية 😡😡

سي المدير العام للديوانة يوسف الزواغي نحب نعلمك الي محاضر الحجز متع سنين لتالي الي قاعد هالنهارين تهبط فيهم على الصفحة الرسمية للديوانة على انهم عمليات جديدة تبيض بيهم في وجهك .. راك تنجم تعڨبها على جماعة #الشعب_يريد خاطر ما يعرفوش الناس و مازالو على نيتهم موش عليا أنا و نتحداك .. يا دايا يا داك ب.س : يكلمني واحد على البوسط هذا امو و حوانيت عاشور